gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9097, del 01-06-2021 (2021/5552)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a la implantació d'un cementeri amb església al terme municipal de Chiva.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5552


Data del document
:   18-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a la implantació d'un cementeri amb església al terme municipal de Chiva. [2021/5552]  
Admesa a tràmit la sol·licitud de declaració d'interès comunitari promoguda per Piae2020 SL, per a una atribució d'ús i aprofitament en sòl no urbanitzable, relativa a la implantació d'un cementeri amb església (expedient 1679632), al terme municipal de Chiva, ubicada en el polígon 30, parcel·les 251, 253, 254, 256, 257, 258, 259, 340 i 341, i de conformitat amb el que disposa l'article 206.4.a) de la LLlei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 523 961 939 i 006 505 463).  
  
  
València, 18 de maig de 2021.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9112, del 22-06-2021 (2021/6958)

RESOLUCIÓ de 14 de juny de 2021, de la Direcció General de Recursos Humans de la Conselleria de Sanitat Universal i Salut Pública, per la qual se citen a termini les persones interessades en el procediment ordinari número 2/255/2021, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/6958


Data del document
:   14-06-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 14 de juny de 2021, de la Direcció General de Recursos Humans de la Conselleria de Sanitat Universal i Salut Pública, per la qual se citen a termini les persones interessades en el procediment ordinari número 2/255/2021, del Tribunal Superior de Justícia de la Comunitat Valenciana, Sala Contenciosa Administrativa, Secció Segona. [2021/6958]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha ordenat la pràctica de citació a termini dels tercers interessats, relatius al recurs contenciós administratiu esmentat en la capçalera, per la qual cosa es procedeix a la notificació mitjançant la publicació d'aquesta en el Diari Oficial de la Generalitat Valenciana.  
  
Recurrents: Luciana Martínez Gimeno, Virginia Sanguino Ruiz, Belén Font de Andrés i María Amparo Sahuquillo Ricart.  
Persones interessades: participants en el concurs oposició per a la provisió de vacants de farmacèutic o farmacèutica gestionades per la Conselleria de Sanitat Universal i Salut Pública.  
Referència: Tribunal Superior de Justícia de la Comunitat Valenciana, Sala Contenciosa Administrativa, Secció Segona, procediment ordinari: 2/255/2021.  
  
D'acord amb el que estableix l'article 49 de la Llei 29/1998, de 13 de juliol, de la jurisdicció contenciosa administrativa, se citen les persones interessades en el procediment descrit, a fi que puguen comparéixer en les actuacions en el termini de nou dies, si al seu dret convé. No obstant això, es fa constar que la Generalitat Valenciana, representada pels lletrats de l'Advocacia General, compareix en el present recurs en defensa del manteniment de la resolució objecte de recurs.  
  
  
València, 14 de juny de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9174, del 15-09-2021 (2021/9083)

Citació a les persones interessades en el recurs contenciós administratiu, procediment ordinari 2/559/9463-TR, a comparéixer en la via jurisdiccional.
------------------------------------------------------------------------------------------------------------------------------------------------------

### Dades del document

Número de DOGV
:   9174

Data del DOGV
:   15-09-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/9083


Data del document
:   08-09-2021

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública

Citació a les persones interessades en el recurs contenciós administratiu, procediment ordinari 2/559/8239-YD, a comparéixer en la via jurisdiccional. [2021/9083]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha reclamat a aquest centre directiu l'expedient corresponent al procediment següent:  
  
Referència: recurs contenciós administratiu, procediment ordinari 2/000559/0829-BP  
Òrgan jurisdiccional: Tribunal Superior de Justícia de la Comunitat Valenciana.  
Recurrents: María Amparo Risen Murgui i altres.  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra el Decret 62/2021, de 14 de maig, del Consell, d'aprovació de l'oferta d'ocupació pública de 2021 per a l'Administració de la Generalitat (DOGV 9086, 18.05.2021).  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional adés esmentat.  
No obstant això, es fa constar que la Generalitat, representada pels lletrats de l'Advocacia General, compareix en aquest recurs en defensa del manteniment del decret recorregut.  
  
València, 8 de setembre de 2021.- El director general de Funció Pública: David Alfonso Jarque.
Diari Oficial de la Generalitat Valenciana


Sumari del DOGV 9122, del 07-07-2021 (2021/5858)

Notificació de la sentència dictada en el judici verbal número 553/2019.
------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5858


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el judici verbal número 553/2019. [2021/5858]  
En el present procediment seguit a instàncies de Reial Club Nàutic de Castelló de la Plana, enfront de Navaldies, SL, s'ha dictat sentència, el tenor literal de la qual és el següent:  
  
«Sentència número 52/2021  
Castelló de la Plana, 12 de març de 2021  
Vistes per mi, Elisa Martí Vilache, magistrada jutgessa titular del Jutjat de Primera Instància número 3 de Castelló de la Plana, les presents actuacions de procediment verbal número 553/19, seguides davant aquest jutjat a instàncies de Reial Club Nàutic de Castelló, representat per la procuradora senyora de la Rubia Marzá, i defensat pel lletrat senyor Bernat D'Amato, contra Navaldies, SL, en rebel·lia processal, en reclamació de 2.390,40 euros.  
Decisió  
Que estimant íntegrament la demanda interposada per la procuradora senyora de la Rubia Marzá, en nom de Reial Club Nàutic de Castelló de la Plana, enfront de Navaldies, SL, en rebel·lia processal, he de condemnar i condemne la part demandada a pagar a la part actora la suma de 2.390,40 euros, incrementada amb els interessos legals reportats a partir de la data de la interpel·lació judicial, imposant a la part demandada les costes causades en aquest judici.  
Registreu la present sentència mitjançant certificació literal en el sistema processal electrònic per inserció d'aquesta amb signatura electrònica avançada, i quede aquella depositada en el llibre que a l'efecte es genera automàticament pel sistema de gestió processal electrònic.  
  
Aquesta és la meua sentència, que pronuncie, mane i signe.»  
  
La present sentència és ferma, i contra aquesta no escau cap recurs.  
  
I trobant-se aquest demandat, Navaldies, SL, en parador ignorat, s'expedeix el present a fi que li servisca de notificació en forma.  
  
  
Castelló de la Plana, 28 d'abril de 2021.- La lletrada de l'Administració de justícia: María Nieves Pérez Ibáñez.
Diari Oficial de la Generalitat Valenciana


Sumari del DOGV 9213, del 11-11-2021 (2021/11633)

Oferta d'ocupació pública complementària i extraordinària de l'exercici 2021.
-----------------------------------------------------------------------------

### Dades del document

Número de DOGV
:   9213

Data del DOGV
:   11-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11603


Data del document
:   02-10-2021

Organisme emissor
:   Consorci per al Servei de Prevencio i Extincio d'Incendis i de Salvament de la Provincia de Castelló

Tipus de document
:   Anunci

Descriptors 

:   * concurs administratiu

Oferta d'ocupació pública complementària i extraordinària de l'exercici 2021. [2021/11219]  
La Comissió de Govern del Consorci per al Servei de Prevenció i Extinció d'Incendis, Salvament i Protecció Civil de la Província de Castelló, reunida en sessió extraordinària i urgent el dia 17 de setembre de 2021, ha aprovat:  
Cosa que es fa pública per a general coneixement  
  
Castelló de la Plana, 2 d'octubre de 2021.- El secretari: Manuel Pesudo Esteve.
Diari Oficial de la Generalitat Valenciana


Sumari del DOGV 9169, del 08-09-2021 (2021/8943)

Informació pública de l'actualització de tarifa de subministrament domiciliari d'aigua, comptadors, clavegueram i inversions d'Alfarrasí per a l'any 2021.
----------------------------------------------------------------------------------------------------------------------------------------------------------

### Dades del document

Número de DOGV
:   9169

Data del DOGV
:   08-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/8943


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifa de subministrament domiciliari d'aigua, comptadors, clavegueram i inversions d'Alfarrasí per a l'any 2021. [2021/8943]  
S'informa per a general coneixement, que en relació amb la sol·licitud de modificació de tarifes de subministrament domiciliari a la població d'Alfarrasí i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat a l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
Tarifa que s'aprova:  
  
AIGUA POTABLE  
 Domèstics Industrial i disseminat  
Quota de servei Euros/mes Euros/mes  
  
Calibre (fins)  
Tots 3,635 7,784  
Boca d'incendi 11,487  
  
Quota consum Euros/m³  
Límits mensuals  
Bloc I Fins a 7,67 0,310  
Bloc II entre 7,67 i 13,33 0,412  
Bloc III entre 13,33 i 33,33 0,562  
Bloc IV més 33,33 0,623  
  
  
Manteniment comptador Euros/mes  
Calibre (fins a)  
13 mm 1,165  
15 mm 1,747  
20 mm 2,910  
25 mm 4,078  
30 mm 5,825  
40 mm 11,646  
50 mm 17,471  
65 mm 23,293  
80 mm 29,117  
100 mm 40,763  
125 mm 64,056  
  
Així mateix s'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació a l'Ajuntament d'Alfarrasí de data 13 de juliol de 2021 és procedent actualitzar les tarifes de clavegueram i inversions a l'esmentada població de conformitat amb l'estipulació tercera del contracte administratiu de data 25 d'octubre de 2011 i segons s'indica a la clàusula 11 del plec.  
  
CLAVEGUERAM  
 Domèstics Industrial i disseminat  
Quota de servei Euros/mes Euros/mes  
 1,292 2,585  
  
Quota consum Euros/m³ Euros/m³  
 0,0583 0,1165  
  
Tarifa finalista inversions Euros/mes  
 1,086  
  
Sobre les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública per a general coneixement.  
  
València, 2 de setembre de 2021.- L'apoderada: Gloria Fayos Miñana.
Diari Oficial de la Generalitat Valenciana


Sumari del DOGV 9144, del 05-08-2021 (2021/8385)

Convocatòria del procés selectiu per a cobrir en propietat tres places d'oficial o oficiala de la policia local.
----------------------------------------------------------------------------------------------------------------

### Dades del document

Número de DOGV
:   9144

Data del DOGV
:   05-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8385


Data del document
:   29-07-2021

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * concurs administratiu

Convocatòria del procés selectiu per a cobrir en propietat tres places d'oficial o oficiala de la policia local. [2021/8385]  
Extracte de la convocatòria per a proveir, en propietat, tres places d'oficial, escala d'administració especial, subescala serveis especials, classe policia local i els seus auxiliars, enquadrada en l'escala executiva, grup B, vacants en la plantilla de personal funcionari de l'Ajuntament de Vinaròs i inclosa en l'oferta d'ocupació pública 2020 i 2021, pel sistema de selecció concurs oposició: una per torn promoció interna ordinària, una per torn promoció interna interadministrativa amb mobilitat i una per torn de mobilitat.  
En el Butlletí Oficial de la Província de Castelló núm. 89, de data 27 de juliol, s'han publicat les bases de la convocatòria, aprovades pel Decret de l'Alcaldia núm. 2157/2021, de data 12 de juliol de 2021.  
El termini de presentació de sol·licituds serà de 20 dies hàbils comptadors a partir de l'endemà de la publicació de l'extracte de la corresponent convocatòria en el Boletín Oficial del Estado.  
Els successius anuncis relacionats amb aquesta convocatòria es publicaran únicament en el Butlletí Oficial de la Província de Castelló i en el tauler d'anuncis de la seu electrònica de l'Ajuntament.  
Cosa que es fa pública per a coneixement general.  
  
Vinaròs, 29 de juliol de 2021.- L'alcalde president: Guillermo Alsina Gilabert.
Diari Oficial de la Generalitat Valenciana


Sumari del DOGV 9132, del 21-07-2021 (2021/7932)

ACORD de 9 de juliol de 2021, del Consell, d'autorització de l'expedient de rescabalament ERESAR/2021/07R03/34 per obligacions contretes en 2020 i 2021.
--------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7932


Data del document
:   09-07-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 9 de juliol de 2021, del Consell, d'autorització de l'expedient de rescabalament ERESAR/2021/07R03/34 per obligacions contretes en 2020 i 2021. [2021/7932]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, prèvia deliberació, en la reunió de 9 de juliol de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R03/34 pels serveis de suport al control sanitari en vivers, en desembre de 2020 i gener de 2021, per import de 38.737,41 - (IVA exempt).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 19.446,16 ?.  
  
València, 9 de juliol de 2021  
  
La consellera secretària  
Mónica Oltra Jarque
Diari Oficial de la Generalitat Valenciana


Sumari del DOGV 9076, del 05-05-2021 (2021/3963)

Notificació de la sentència dictada en el judici verbal número 1917/2019.
-------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/3963


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici verbal número 1917/2019. [2021/3963]  
Judici verbal (250.2) [vrb] - 001917/2019  
Part demandant: Comunitat de Propietaris c/ Reina Victòria, 139.  
  
Part demandada: Abdenbi Bouassem i Encarnación María García Córdoba.  
Sobre obligacions: altres qüestions.  
En el judici a què s'ha fet referència, s'ha dictat la resolució que té la dispositiva que, literalment, és com segueix:   
  
«Estime la demanda interposada per la comunitat de propietaris de l'edifici siti a c/ Reina Victòria, 139, d'Elx (Alacant), contra els demandats, als quals condemne a pagar solidàriament a la part actora la suma de tres mil tres-cents huitanta-nou euros (3.389 euros), més els interessos legals d'aquesta quantitat des de la interpel·lació judicial, així com al pagament de les costes.  
Contra aquesta sentència no es pot interposar cap recurs, atés que la quantia de la demanda no supera els 3.000 euros (art. 455.1 LEC).  
Aquesta és la meua sentència, que pronuncie, mane i signe.»  
  
Atés que es desconeix el domicili o la residència actuals de la part demandada, mitjançant la diligència d'ordenació de data 14 d'abril de 2021, jo, lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la Sentència número 11/2021 a Abdenbi Bouassem.  
  
Elx, 14 d'abril de 2021. La lletrada de l'Administració de justícia: Blanca C. Martínez Serrano.
Diari Oficial de la Generalitat Valenciana


Sumari del DOGV 9132, del 21-07-2021 (2021/7850)

RESOLUCIÓ de 14 de juliol de 2021, del Conseller d'Economia Sostenible, Sectors Productius, Comerç i Treball, per la qual s'accepta la renúncia de la presidenta i els vocals de la Comissió de Defensa de la Competència de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/7850


Data del document
:   14-07-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 14 de juliol de 2021, del Conseller d'Economia Sostenible, Sectors Productius, Comerç i Treball, per la qual s'accepta la renúncia de la presidenta i els vocals de la Comissió de Defensa de la Competència de la Comunitat Valenciana. [2021/7850]  
Amb data 10 de juliol de 2017, mitjançant resolució dictada a l'empara del que es disposa en l'article 4.1 del Reglament sobre composició i funcionament de la Comissió de Defensa de la Competència de la Comunitat Valenciana, aprovat per Decret 50/2012, de 23 de març, del Consell, es va nomenar la presidenta i els vocals de la Comissió de Defensa de la Competència, que va ser publicada en el Diari Oficial de la Generalitat Valenciana el 12 de juliol de 2017, i amb efectivitat des del mateix dia de la seua publicació.  
Transcorreguts quatre anys des del seu nomenament, la presidenta i els vocals de la Comissió de Defensa de la Competència de la Comunitat Valenciana, han presentat la seua renúncia per motius personals, mitjançant escrit de 5 de juliol de 2021.  
En conseqüència, i de conformitat amb el que es disposa en l'article 28.ll) de la Llei 5/1983, de 30 de desembre, del Consell, en relació amb l'article 4.2.c del Reglament sobre composició i funcionament de la Comissió de Defensa de la Competència de la Comunitat Valenciana, citat, resolc  
  
Primer  
Acceptar la renúncia presentada per la presidenta de la Comissió de Defensa de la Competència de la Comunitat Valenciana, Carmen Estevan de Quesada, agraint-li els serveis prestats.  
  
Segon  
Acceptar la renúncia presentada pels vocals de la Comissió de Defensa de la Competència de la Comunitat Valenciana, Carmen Castro García i Jaume Martí Miravalls, agraint-los els serveis prestats.  
  
  
La present resolució tindrà efectes des del dia de la seua publicació en el Diari Oficial de la Generalitat Valenciana.  
  
València, 14 de juliol de 2021.- El conseller d'Economia Sostenible, Sectors Productius, Comerç i Treball: Rafael Climent González.